open-index/open-wikipedia-markdown huggingface dataset:
Pavel Padrnos

**Pavel Padrnos** (født 17. desember 1970, Petrovice, nær Třebíč, Tsjekkia) er en tsjekkisk proffsyklist, som har syklet for Discovery Channel Pro Cycling Team det meste av karrieren.

## Lag
* 1996 Tico
* 1997 Roslotto-ZG Mobili
* 1998 Saeco 
* 1999 Lampre-Daikin 
* 2000 Saeco-Valli & Valli
* 2001 Saeco 
* 2002-2007 US Postal Service/Discovery Channel

## Referanser


## Eksterne lenker
*
Colorado Avalanche

**Colorado Avalanche** er et ishockeylag i den profesjonelle ligaen NHL. Klubben kommer fra Denver, Colorado i USA og har hjemmebanen sin i Ball Arena med plass til 18 000 tilskuere. 

Klubben ble grunnlagt i 1972 under navnet *[[Quebec Nordiques]]* og hørte hjemme i Quebec i Canada hvor de spilte frem til 1979, da den konkurrerende ishockeyligaen World Hockey Association ble lagt ned.

I 1995 fikk Quebec Nordiques problemer med økonomien og resultatet ble at klubben flyttet til Denver med det nye navnet Colorado Avalanche. 

Rett etter ankomsten i sesongen 1995/1996 til Denver vant klubben Stanley Cup 1996, noe de også gjentok 2001 og 2022.

## Kjente spillere

*Nathan Mackinnon
*Gabriel Landeskog
* Mikko Rantanen
*Philipp Grubauer
*Cale Makar 

## Kjente tidligere spillere
* Joe Sakic
* Peter Forsberg
* Patrick Roy
* Tommy Salo
* Alex Tanguay
* Jari Kurri
* Rob Blake
* Ray Bourque
* Paul Kariya
* Teemu Selänne
* Sandis Ozolinsh
* José Théodore
* Peter Stastny
*Adam Foote

## Referanser
Paulus’ brev til efeserne

**Paulus’ brev til efeserne**, også kalt **efeserbrevet**, er et av brevene som bærer apostelen Paulus’ navn, og er i den kanoniske rekkefølge den tiende boken i Det nye testamente. Om Paulus virkelig har forfattet dette brevet er omdiskutert. I norske bibelhenvisninger forkortes brevet etter bibelselskapets standard **«Ef»**.

## Forfatter, datering og avfattelsessted
Det er delte meninger blant bibelforskere om dette brevet er skrevet av apostelen Paulus. Argumentene for at Paulus har skrevet det er for det første at Paulus identifiserer seg selv som i de andre Paulinske brevene (1:1 og 3:1). Videre at både språk og struktur ligner de ubestridte Paulinske brevene (A. S. Wood, i The Expositor's Bible Commentary: Ephesians through Philemon. 1978.) For det tredje at teologien er på linje med Paulus's øvrige forfatterskap. Som Mitton har sagt: "Pauline authorship can rightly be assumed until it is disproved" (C. L. Mitton, The Epistle to the Ephesians, 7.) Argumentene mot at Paulus har skrevet det er først og fremst at stil og ordforråd skiller seg vesentlig fra andre paulinske brev. Videre er det en innholdsmessig motsigelse i at forfatteren skriver som om han ikke kjenner adressatmenigheten, i flg. Apg 19 har Paulus oppholdt seg over to år i Efesus. Videre bærer brevet preg av å være en bearbeidelse av Kolosserbrevet.

## Litteratur
* Helge Fauskanger *Det nye testamente - ny oversettelse tekstene slik de opprinnelig ble skrevet*, 2015 [kritisk, kommentert utgave] Juritzen 2015 ISBN 9788282055949 
* Gerhardson, Birger: *En bok om nya testamentet*. Kristianstad 1993
* Noack, Bent: *Det nye Testamente og de første kristne årtier*. København 1993

## Referanser


## Se også
* Det nye testamente
* Apostelen Paulus
* Jesus Kristus

## Eksterne lenker
* Bibelen Oversettelsene av 2005 & 1978/85
Fylkesvei 4426

**Fylkesvei 4426** går mellom Åsland og Hålandsvatn i Time kommune.

Frem til 2019 hadde veien betegnelsen fylkesvei 213 (Rogaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Holms

***Holms*** er en norsk komiserie som gikk på TV 2 fra 2002 til 2003. Serien omhandlet familien Holms og deres hverdagslige problemer. Bak serien stod Tore Ryen, også kjent som opphavsmann til serier som *[[Mot i brøstet]]* og *[[Karl & Co]]*.

Serien hadde premiere på TV 2 den 25. februar 2002, og første sesong ble sendt 12 mandager på rad fram til 20. mai 2002. Annen sesong begynte 9. september 2002, og det ble sendt 10 episoder fram til 11. november 2002. Tredje sesong begynte 3. februar 2003, med 11 episoder til og med 14. april 2003. Til slutt ble det sendt 4 episoder på tirsdager fra 4. til 25. november 2003. Serien gikk i reprise sommeren 2008 og sommeren 2014.

## I rollene
*Lasse Lindtner –  Dr. Jørgen Holm 
*Anne Marie Ottersen –  Eva Holm  
*Karen Louise Grindvold –  Victoria Holm  
*Trond Teigen –  Dr. Sebastian Bøver   
*Wenche Kvamme –  Sarah  
*Tor Stokke –  Bestefar Philip  
*Tore Ryen –  Dr. Frode Holm

## Episoder

## Referanser


## Eksterne lenker
*
Fekting under Sommer-OL 1896

**Fekting under Sommer-OL 1896** ble arrangert fra 7. til 9. april 1896 i Zappeion i Athen. 

Det deltok 15 mannlige utøvere fra fire nasjoner, Hellas (9 deltakere), Frankrike (4), Danmark (1) og Østerrike (1) som konkurrerte i tre øvelser, sabel, florett og florett for fektmestere. 
 
## Medaljefordeling

## Resultater
### Florett

### Florett for fektmestere
*Kun to deltakere i øvelsen.

### Sabel

## Eksterne lenker
* Fencing at the 1896 Summer Olympics hos olympedia.org
* OL-resultater på Sports-reference.com
Skyting under Sommer-OL 1896

**Skyting under Sommer-OL 1896** ble arrangert fra 8. til 12. april 1896 i Kallithea. 

61 mannlige utøvere fra sju nasjoner, Hellas (50 deltakere), Danmark (3), USA (3), Storbritannia (2), Italia (1), Sveits (1) og Frankrike (1) konkurrerte i fem skyteøvelser. 

## Medaljefordeling

## Resultater
### Armérifle, 200 meter

### Fririfle, 300 meter

### Pistol – munningslading, 25 meter

### Militærpistol, 25 meter

### Fripistol, 30 meter

## Eksterne lenker
* Shooting at the 1896 Summer Olympics hos olympedia.org
Hr. & Fru Thoresen

***Hr. & Fru Thoresen*** er et norsk portrettprogram som gikk på TVNorge i 2000. Programmet ble ledet av Espen Thoresen og hans mor, Eva Thoresen. De to reiste landet rundt i bil for å portrettere mer eller mindre kjente personer i Norge. Hans mor hadde blant annet som oppgave å sjekke hva de portretterte hadde i søpla for å finne ut mer om dem. Programmet ble beskrevet som uhøytidelig og på grensen til «Trash-TV». Det ble sendt på sent på torsdagskveldene.

Serien ble sendt i reprise i 2001.

## De portretterte

## Referanser
Herostratisk berømmelse

**Herostratisk berømmelse** oppnår en ved å utføre en vederstyggelig (*ufyselig, grufull*) udåd og få navnet sitt knyttet til denne.

Uttrykket stammer fra oldtidsbyen Efesos i Anatolia (dagens Tyrkia), der en mann som het Herostratos den 21. juli  år 356 f.Kr. brente ned tempelet viet gudinnen Artemis. Artemistempelet i Efesos var et av verdens sju underverker. Herostratos ble pågrepet, og forklarte under avhør han at han hadde gjort ugjerningen bare for å bli berømt og få udødeliggjort sitt navn. Borgerne av Efesos var pålagt aldri å nevne hans navn, men ennå i dag er ordet synonymt med å bli kjent på grunn av noe forkastelig.

Etter at historikeren Theopompos skrev om hendelsen i *Hellenerne*, er fortellingen ofte blitt gjenfortalt, blant annet av Cicero, Strabon, Valerius Maximus, Geoffrey Chaucer, Miguel de Cervantes, Herman Melville, Fernando Pessoa og Jean-Paul Sartre.

*Det Bergenske Magazin* gir i 1772 under vignetten «Merkværdige Tildragelser», og med overskriften, «Den nu regierende tydske Keysers Menneske-Kierlighed», rede for begrepet: «Bekiendte blive de nok, end og for Eftertiden; men bekiendte, som Soldaten Herostrat, af det Onde, de have giort Verden.»

## Referanser


## Eksterne lenker
* «The Story Of Herostratic Fame: This day in history: July 21st, 356 BCE», av Cody Trusler, *Medium*
* «Herostratic Fame: The Psychology Behind Seeking Attention and Its Impact on Financial Behaviour»,av Mduduzi Luthuli
Oslopakke 2

**Oslopakke 2** er en felles handlingsplan for infrastrukturen i Oslo og Akershus 2002–2011, spesielt med tanke på kollektivtransport.

## Hensikt
Ifølge hjemmesiden er *Oslopakke 2 (O2) en plan for å fremskynde utbyggingen av infrastruktur og innkjøp av materiell for kollektivtrafikken i Oslo og Akershus. Intensjonen i planen er at utvikling og drift av transportsystemet i regionen vurderes samlet over fylkesgrensene, og at transportavviklingen på bane- og veisystemet vurderes under ett. Oslopakke 2 skal sikre en utbygging av kollektivtrafikken i løpet av ti år som ellers ville tatt rundt 25 år.*

Et sentralt poeng er tidsperspektivet på pakken. O2 utgikk 1. november 2011, mens Oslopakke 3 startet i 2008. Dermed overlappet pakkene hverandre.

## Prosjekter
*T-baneringen:
** Nydalen stasjon
** Storo stasjon
** Sinsen stasjon
*Askerbanen: ny togtrasé mellom Skøyen og Sandvika, som kan avlaste den meget brukte strekningen.

## Finansiering
Oslopakke 2 ble finansiert av staten, Oslo kommune, Akershus fylkeskommune og trafikantene. Trafikantbetalingen bestod bl.a. av bompenger gjennom bomringen i Oslo. I tillegg krevde Ruter gjennom prissystemet inn en ekstraordinær trafikantbetaling pr. reise. Disse midlene finansierte deler av nytt T-banemateriell. Som nevnt ovenfor utgikk Oslopakke 2 fra 1. november 2011. I Akershus ble påslaget i billettprisen beholdt, og øremerkes finansiering av drift og reinvestering av Kolsåsbanen. I Oslo ble påslaget i billettprisen også videreført og går til å dekke vognleie for MX3000-vognene.

## Referanser
Dallas Stars

**Dallas Stars** er et ishockeylag i den profesjonelle ishockeyligaen National Hockey League (NHL). Klubben kommer fra Dallas i Texas i USA og spiller sine hjemmekamper i American Airlines Center. Klubben ble grunnlagt i 1967 under navnet Minnesota North Stars og flyttet til Dallas i 1993.

Klubben har vunnet Stanley Cup én gang, i sesongen 1998–99. Ytterligere har Minnesota North Stars vært i Stanley Cup-finalen 2 ganger, både i 1981 og i 1991. Farmerlagene til Dallas Stars er Texas Stars (AHL), Idaho Steelheads (ECHL) og Allen Americans (CHL). Et tidligere farmerlag til Dallas Stars var for øvrig Iowa Stars, som hadde nordmannen Marius Holtet i stallen.

## Historie
Minnesota North Stars var et av seks nye lag i NHL som debuterte i sesongen 1967–68. Til tross for rimelig sportslig suksess med to Stanley Cup-finaleplasser led klubben av dårlig økonomi i løpet av 1980-tallet og til sist besluttet styret å flytte klubben til Dallas i Texas.

Dallas Stars vant Stanley Cup for første gang i sesongen 1998–99 hvor de slo Buffalo Sabres i finalen. Det avgjørende målet ble skåret på kontroversielt vis av Brett Hull på Buffalos målmann Dominik Hasek. TV-bilder viste at Hull hadde en skøyte i målfeltet da han skåret og målet burde derfor vært annullert som følge av reglementet på den tiden. Men målet ble godkjent og dermed tok klubben sitt hittil eneste Stanley Cup-trofe. Året etter var også laget i finalen, men måtte gi tapt overfor New Jersey Devils. I sesongen 2001–02 flyttet klubben inn i deres nåværende hjemmebane American Airlines Center.

## Nordmenn
Marius Holtet, draftet i 2002 i 2. runde, 42. valg totalt (kun kamper for farmerlagene Louisiana IceGators, Houston Aeros og Iowa Stars).

Scott Winkler, draftet i 2008 i 3. runde, 89. valg totalt (spilte for Colorado College Tigers i Western Collegiate Hockey Association)

Mats Zuccarello, tradet fra New York Rangers 24. februar 2019.

## Referanser


## Eksterne lenker
* Dallas Stars
Ervik (Bergen)

**Ervik** (Erviken), gårdsbruk innerst i Eidsvågbukten i Åsane bydel, Bergen. Gården tilhørte i begynnelsen av 1600-tallet Allehelgenkirkens gods. 

Gården ble tidlig delt, og lyststedet Erviken hovedgård ble etablert av kjøpmann Christian Jürgens. Hovedbygningen ble oppført i 1732 og restaurert i 1911. Eiendommen ble tidlig parkmessig opparbeidet, og ca. 40 dekar ble fredet i 1984. 

I Ervik ligger tidligere Ervik skole som nå huser barnehage, samt Kalvatræet skole. Åsane Billag L/L hadde tidligere sine kontorer og verksteder her. Området har også en del tettbebyggelse som for det meste består av eneboliger. Ervik er omgitt av Åstveit i nordvest, Eidsvåg i sørvest, og av Selvik i Jordal i sørøst.

Ervik grunnkrets i Bergen kommune hadde 888 innbyggere 1. januar 2012, og et areal på 1,52 km² hvorav 0,06 km² ferskvann.

## Kilder
* Bergen byleksikon

## Se også
* Erviken
Los Angeles Kings

**Los Angeles Kings** er et ishockeylag som spiller i den profesjonelle ishockeyligaen NHL. Klubben kommer fra Los Angeles, California i USA og spiller sine hjemmekamper i Staples Center. Klubben ble grunnlagt i 1967 og har vært i Stanley Cup-finalen tre ganger, i sesongen 1992–93 da de tapte for Montreal Canadiens, i Stanley Cup-sluttspillet 2012 da de ble mestere for første gang etter å ha slått New Jersey Devils, og sist i 2014 da de ble mestere nok en gang etter å ha slått New York Rangers.

## Historie
Byen Los Angeles ble tildelt et NHL–lag i 1966 etter et løfte om å bygge en ny arena som kunne huse den nye klubbens kamper. Los Angeles Kings spilte sin første kamp i NHL i sesongen 1967–68, men likevel skulle der gå ennå en sesong før den nye arenaen stod ferdig. Derfor spilte klubben sin første sesong i Long Beach Arena og Los Angeles Memorial Sports Arena før den nye arenaen, kjent som *[[The Forum]]*, ble klubbens hjemmebane fra og med sesongen 1968–69. De neste 20 årene kom klubben i sluttspillet flere ganger, men uten å oppnå noen finaleplass. I 1999 flyttet klubben til sin nåværende arena.

## Kjente spillere
* Wayne Gretzky
* Luc Robitaille
* Mattias Norström
* Tomas Sandström
* Rob Blake
* Ľubomír Višňovský
* Dustin Brown
* Anže Kopitar
## Eksterne lenker
*
Messerschmitt Me 321

**Messerschmitt Me 321** var et stort tysk militært glidefly utviklet og produsert av Messerschmitt for Luftwaffe under andre verdenskrig. Flyet fløy første gang 7. mars 1941, og ble utviklet i forbindelse med tyske planer om en invasjon av Storbritannia, den såkalte Operasjon Sjøløve. Den tyske hærens overkommando trengte et transportfly som kunne frakte omtrent 130 fullt utrustede soldater, ettersom det ikke var mulig å frakte mannskap og våpen sjøveien. Den vellykkede stormingen av Fort Eben-Emael i Belgia hadde overbevist den tyske hærledelsen at glidefly var det rette verktøyet i slike scenarier.

Messerschmitt Me 321, med et vingespenn på rundt 55&nbsp;m og en tomvekt på rundt 12&nbsp;400&nbsp;kg viste seg imidlertid å bli for tungt til å fungere i praksis. Flyet måtte taues av tre Messerschmitt Bf 110 jagerfly, fly som ikke kunne avsees fra frontlinjen.

En senere variant av Me 321 var Me 323, som var drevet av 6 motorer. Dette var det største land-baserte transportfly under andre verdenskrig.

## Eksterne lenker
* WaffenHQ.de Pictures and description (German website)
Minnesota Wild

**Minnesota Wild** er et ishockeylag som spiller i den profesjonelle ishockeyligaen NHL. Klubben kommer fra Saint Paul, Minnesota i USA og spiller sine hjemmekamper i Xcel Energy Center. Klubben spilte sin første sesong i NHL i 2000–01 og Minnesota fikk dermed igjen et lag i NHL etter at Minnesota North Stars flyttet til Dallas, Texas i 1993.

Klubben har i sin forholdsvis korte levetid kun kvalifisert seg til sluttspillet én gang, i sesongen 2002–03, hvor de etter å ha slått ut både Colorado Avalanche og Vancouver Canucks tapte i conference-finalen mot Anaheim Mighty Ducks med 4-0 i kamper.

## Kjente spillere
* Mikko Koivu
* Zach Parise
* Ryan Suter
* Jason Pominville
* Marian Gaborik
* Pavol Demitra
* Derek Boogaard
* Mats Zuccarello

## Eksterne lenker
*
Hasle (Oslo)

**Hasle** er et strøk i bydel Grünerløkka i Oslo, mellom Økern, Helsfyr, Lille Tøyen og Carl Berner. Hasle var tidligere en egen bydel.

Strøket har bestått av en blanding av boliger og bedrifter, blant andre Narvesen, Tiedemanns Tobakkfabrikk og ABB. I senere tid har det blitt påbegynt flere store byggeprosjekter nær Hasle, i forbindelse med at den nye Ensjøbyen vokser fram mellom Hasle og Ensjø. Mye av områdets næringsvirksomhet har blitt eller er i ferd med å bli erstattet av boliger. Utbyggingen har blant annet omfattet Tiedemansjordet, et grønt friluftsområde som sto til disposisjon for alle, og ble flittig brukt av både Hasle skole, og Lille Tøyen FK, som er nærmeste nabo. I 2015 åpnet parken Teglverksdammen rett nord for Grenseveien.

Hasle har også en stor tennishall og en turnhall som tilhører Oslo turnforening.

Hasle har også et kjøpesenter som kalles «Hasle Torg» som ligger midt i sentrum av Hasle, her finnes: Coop Mega, Vitusapotek, Baker Hansen, Sats, Vinmonopolet, Floriss, Jernia, Pets, LUN Bar og Nille.

## Samferdsel
Hasle har T-Bane: Hasle stasjon på Grorudbanen. Denne stasjonen ligger mellom Carl Berners plass stasjon og Økern stasjon. Området betjenes også av busslinjene 57 (Løren Ring) og 60 (mellom Tonsenhagen og Vippetangen) og 67 (mellom Stovner og Tøyen) i Økernveien.
Hasle har også en bussholdeplass i Grenseveien som betjenes av busslinjene 21 (mellom Helsfyr og Aker Brygge) og 28 (mellom Fornebu og Helsfyr).
Rushtidslinjen 345 (Blindern – Vardefjellet) og stopper også på Hasle i Økernveien. (Linje 345 går til Blindern på morgenen, til Vardefjellet på ettermiddagen, uten retur.) 

Norges Tennisforbund holder til i Riksanlegget for tennis som ligger i Hasle.
Hasle har 2 fotballbaner, en i naturlig gress og en i kunstgress.
Ali Karimi (1978–)

**Mohammad Ali Karimi Pashaki** (født 8. november 1978 i Karaj) er en iransk tidligere fotballspiller.

## Spillerkarriere
Karrieren startet i Fath Tehran, før han gikk til Persepolis FC som 19-åring. I sin første sesong for klubben spilte han 23 kamper. Etter tre sesonger gikk han videre til Al-Ahli, fra De forente arabiske emirater. Han rakk å spille 68 kamper for klubben, og scoret 9 mål. Al-Ahli betalte 20 millioner NOK for overgangen. Han fikk ikke mye tillit fra start, og spilte ingen kamper i debutsesongen. I andre sesong løsnet det for han, da scoret han 14 mål på 22 kamper. Senere ble han kåret til årets fotballspiller i Asia i 2004. Deretter gikk han gratis til den tyske storklubben Bayern München foran 2005/06-sesongen. Han spilte 22 kamper i sin første sesong, og vartet opp med 2 mål fra sin midtbaneposisjon. Karimi har over 100 kamper for Iran, og har scoret 35 mål. I 2004 ble han Årets fotballspiller i Asia. Han spilte også i VM 2006 i Tyskland.

Etter at Ottmar Hitzfeld tok over München-klubben klarte ikke Karimi å overbevise treneren, og ble frigitt av tyskerne og signert av Qatar Sports Club, men han hadde en klausul i kontrakten som sa at han når som helst kunne forlate klubben hvis han ønsket det. Han gikk fra denne klubben.
Deretter kom han tilbake til Persepolis FC, men på grunn av at han hadde litt problem med klubben, gikk han derfra etter ett år til Steel Azin. I januar 2011 gikk han til FC Schalke 04. Men etter bare et halv sesong kom han tilbake til Perspolis FC igjen.

## Referanser


## Eksterne lenker
* 
*
Malta Cup

**Malta Cup** er en profesjonell snookerturnering som ble introdusert i sesongen 2004/05. Turneringa blir spilt i Hilton Conference Centre, Portomaso, Malta i januar/februar. Pengepremien i 2006 var på 118&nbsp;500 britiske pund og vinneren fikk 18&nbsp;000 pund.

Foran 2007/2008 sesongen er turneringen ikke lenger en rankingturering, den ble da erstattet med Shanghai Masters. Turneringen ble likevel avholdt, da som en invitasjonsturnering. De seksten beste på verdensrankingen, i tillegg til to maltesiske spillere (Tony Drago og Alex Borg) samt ytterligere to spillere valgt av snookerforbundet (Dominic Dale og Marco Fu) ble invitert. På grunn av at Ronnie O'Sullivan og Steve Davis takket nei til invitasjonen ble nummer 17 og 18 (henholdsvis Joe Swail og Joe Perry) invitert som erstatninger. Turneringen ble vunnet av Shaun Murphy, som dermed forsvarte tittelen fra året før.

## Vinnere
Rachel McAdams

**Rachel Anne McAdams** (født 1978) er en kanadisk skuespiller. Hennes gjennombruddsrolle var som Regina George i filmen *[[Mean Girls]]* (2004). Hun hadde deretter en rolle i *[[Dagboken]]*, filmatiseringen av Nicholas Sparks' roman av samme tittel, og i filmkomedien *[[Wedding Crashers]]*. Blant hennes andre filmer er den romantiske komedien *[[The Family Stone]]*, thrilleren *[[Red Eye (film)|Red Eye]]* og *[[The Time Traveler's Wife (film)|The Time Traveler's Wife]]*. Blant hennes nyeste filmer er som Irene Adler i Guy Ritchies utgave av Sherlock Holmes fra 2009, og i *[[Morning Glory]]* (2010) som Becky Fuller.

Hun ble nominert til en Oscar for beste kvinnelige birolle i 2016 for rollen i *[[Spotlight (film)|Spotlight]]*.

## Første år
Rachel McAdams ble født i London i Ontario, og vokste opp i nabobyen St. Thomas. Hennes far Lance var en lastebilsjåfør og hennes mor Sandra en sykepleier. Hun har en yngre bror og søster, Daniel og Kayleen. Hun begynte med kunstløp da hun var fire og begynte med skuespill da hun var tolv år gammel. Det skjedde på teatersommerskole i St. Thomas. Da skolen utvidet til helårsundervisning og til sist relokalisert til London i Ontario ble hun bedt om å fortsette som student. Hun gikk på Myrtle Street Public School og den offentlige skolen Central Elgin Collegiate Institute i St. Thomas fram til avgangseksamen. Her hadde hun en rolle i den prisbelønte forestillingen *I Live in a Little Town*. Hun tok eksamen på York University i Toronto med laud og en BFA-grad i teater i 2001. I løpet av hennes fjerde år ved York spilte hun et barn i ''The Piper' – en forestilling ved et teaterverkstedet ledet av et kreativt lag fra Necessary Angel Theatre Company i Toronto.

## Filmer

## Referanser


## Eksterne lenker
* 
*
Glidefly

**Glidefly** kan sikte til:

* Seilfly, fly bygget for å fly uten bruk av motor.
* Militære glidefly, motorløse fly brukt i militær sammenheng. 
* Modellglidefly, motorløse fly i lite format.
Hakk i plata

**Hakk i plata** er et uttrykk fra grammofonplatetiden. Når det oppstod hakk eller småskader på grammofonplatene, ble armen på platespilleren stående å hakke eller hoppe på samme sted i rillen (lydsporet), slik at samme korte lyd-bit ble gjentatt og gjentatt. Uttrykket *hakk i plata* brukes gjerne som metafor for det å gjenta, terpe på eller mase om det samme poenget, for eksempel i en diskusjon. 

## Teknikk
Lyden fra en grammofonplate oppstod ved at en grammofonstift fanget opp vibrasjoner fra innspilte variasjoner (ujevnheter) i en fin rille. Stiften fulgte denne rillen som gikk i spiral fra ytterst innover på platen. Ble det hakk, gjorde stiften et hopp og landet oftest i sporet utafor. Dermed gjentok hakket seg etter en kort bit sang og/eller musikk – og fortsatte med det til noen fikk stoppet eller flyttet stiften forbi hakket.

Hakk i plata er nesten like gammelt som den første 78-platen, men problemene økte sterkt da nye og lettere pick-uper tok over. Også nyere vinylplater er utsatt for det samme.

Uttrykket brukes i overført betydning om personer som regnes som for sterkt opptatt av noe, slik at det preger deres omgang med andre, og altså har: hakk i plata.
Sun Air of Scandinavia

**Sun-Air of Scandinavia** er et dansk flyselskap som ble startet av Niels Sundberg i 1979 med hovedvekt på renovasjon og kjøp/salg av fly. Selskapet har siden 1996 samarbeidet med British Airways, og alle selskapets flygninger markedsføres i dag som British Airways-flygninger. Alle fly er også malt i British Airways' farger.

Fra Billund, Århus og Aalborg betjener Sun-Air i dag en rekke flyplasser i Europa.

Sun-Airs flåte består i dag av en blanding av British Aerospace Jetstream 32, Dornier 328 Turboprop og Dornier 328 JET.

## Rutenett

## Referanser


## Eksterne lenker
*
Arizona Coyotes

**Arizona Coyotes** er et ishockeylag som spiller i den profesjonelle ishockeyligaen NHL. Klubben kommer fra Glendale, som er en forstad til Phoenix, Arizona i USA og spiller sine hjemmekamper i Gila River Arena. Klubben har fått sitt navn etter prærieulven.

## Historie
Klubben ble grunnlagt under navnet *[[Winnipeg Jets]]* i 1972 i Winnipeg, Manitoba i Canada og var en av de opprinnelige klubbene i ligaen World Hockey Association. I WHA var Jets den mest suksessrike klubben med tre mesterskapstitler og finaledeltagelse hele fem ganger av ligaens syv års eksistens. Da WHA ble lagt ned i 1979 ble klubben en av fire klubber fra WHA som kom med i NHL. I denne ligaen ble Winnipeg Jets foregående suksess overskygget av Edmonton Oilers, og da spillerlønningene steg tidlig på 1990-tallet fikk klubben økonomiske problemer, noe som i 1996 tvang klubben til å bli solgt og flyttet til Phoenix.

Winnipeg Jets skiftet derfor navn til Phoenix Coyotes og den nye hjemmebanen ble America West Arena i forstaden Scottsdale hvor klubben oppnådde moderat suksess i grunnspillet og med deltakelse i sluttspillet flere år på rad. I 2003 flyttet klubben til den nåværende hjemmebanen i Glendale.

27. juni 2014 endret laget sitt geografiske navn fra «Phoenix» til «Arizona», og modifiserte lagets alternative logo.

## Referanser

## Eksterne lenker
*
Seilflyvning

**Seilflyvning** er en fritidsaktivitet og flysport hvor utøverne flyr seilfly. Det organiseres lokale og nasjonale konkurranser rundt om i verden, og det arrangeres også verdensmesterskap. I konkurranseformen testes pilotens evner til å utnytte de lokale værforholdene samt flykunnskaper.
Direktflyg

**Direktflyg** egentlig *Svenska Direktflyg AB*, var et svensk, regionalt flyselskap og handlingagent med hovedkontor og callcenter i Borlänge, med base på Dala lufthavn. I tillegg til destinasjonene nedenfor fløy Direktfly også på vegne av Skyways. Rutene i Norge ble flydd for Statoil.

## Historie
Svenska Direktflyg ble dannet i 2002 ved fusjon av Highland Air, Airborne of Sweden og Skyways Regional. Alle tre selskapene var i Skyways-konsernet før fusjonen. Hovedkontoret lå til å begynne med i Västerås men ble i 2005 flyttet til Borlänge.

I 2019 ble selskapet slått sammen med Amapola Flyg.

## Direktflyg i Norge
Direktfly begynte i november 2011 å fly mellom Oslo lufthavn, Gardermoen og Karlstad. 
Direktflyg har tidligere ved to anledninger forsøkt seg på rutetrafikk til/fra Norge. Først forsøkte de seg på en rute fra Oslo til Borlänge i 2006, en rute som ikke varte så veldig lenge. Enda kortere var opptredene på ruten fra Trondheim til Stockholm. Den ble trafikkert i ca. tre måneder i 2007 (januar-mars) etter at Widerøe la ned sin rute der, men før SAS startet sin.

## Flåte

## Destinasjoner

**Destinasjoner i Sverige**
* Borlänge (Hovedbase)
* Göteborg-Landvetter 
* Norrköping
* Luleå
* Malmö
* Sundsvall
* Stockholm-Bromma
* Visby
* Örebro
* Gällivare (Charter)
* Örnsköldsvik (Charter)
* Arlanda (Skyways)
* Oskarshamn (Skyways)
* Halmstad (Skyways)

**Destinasjoner i Norge**
* Brønnøysund (charter)
* Kristiansund (charter)
* Oslo lufthavn, Gardermoen
* Trondheim (charter)

## Referanser
Czech Airlines

**Czech Airlines** (også kjent under den tsjekkiske forkortelsen **ČSA**) var Tsjekkias nasjonale flyselskap, og hadde sin hovedbase på Ruzyně lufthavn utenfor Praha. Flyselskapet ble etablert i 1923, og var medlem av den globale flyselskapalliansen SkyTeam.

## Historie
Czech Airlines ble grunnlagt i 1923 som *Československé Aerolinie* av den tsjekkoslovakiske stat, og startet få uker senere opp flygninger mellom Praha og Bratislava. I forbindelse med at tyskerne okkuperte landet under andre verdenskrig opphørte flyselskapet. Da kommunistene tok over Tsjekkoslovakia etter krigens slutt ble det lagt ned forbud mot å operere vestlige flytyper, og å trafikkere vestligallierte lufthavner. Selskapet fikk da en flåte bestående utelukkende av sovjetiske fly.

Etter jernteppets fall på slutten av 1980-tallet gikk selskapet igjen til innkjøp av vestlige flytyper, som for eksempel Boeing 737. Ved oppløsningen av Tsjekkoslovakia til de to selvstendige landene Tsjekkia og Slovakia omprofilerte selskapet seg, og etablerte seg med det navnet det har i dag.

## Flåte
Czech Airlines har følgene fly i flåten: (pr April 2019)

## Destinasjoner

Czech Airlines har spesialisert seg på ruter til Øst-Europa og Midtøsten, og satser på å frakte passasjere fre Vest til Øst og omvendt via Praha.

Selskapet hadde også inntil nylig langdistanseruter til Nord-Amerika oprert med Airbus A310, men disse ble lagt når A310 ble faset ut.

## Referanser


## Eksterne lenker
* 
* Informasjonsside om Czech Airlines
Planetarisk tåke

En **planetarisk tåke** er et astronomisk objekt som oppstår i siste fase av levetiden til middels tunge stjerner. Den består av skall av lysende gass og plasma som støtes ut fra stjernens ytre lag i en eller flere omganger. Planetariske tåker er relativt kortvarige fenomener i astronomisk forstand: levetiden er sjelden over noen titusen år. Det er observert omkring 1500 slike tåker i Melkeveien, men man regner med at det er rundt 10&nbsp;000 totalt. Fenomenet er ikke knyttet til dannelsen av planeter og navnet skyldes en overfladisk likhet med store gassplaneter.

Tåken oppstår i siste fase av levetiden til stjerner med mindre enn 2–3 solmasser, etter at kjernens hydrogenbrensel er brukt opp. I denne fasen vil reaksjonstrykket i kjernen synke og kjernen trykkes sammen av den omkringliggende materien. Ved dette øker kjernens densitet og temperatur (til mer enn 100 millioner kelvin). Dette blåser opp stjernen til en rød kjempestjerne og tillater at hydrogen i et skall utenfor kjernen kan fusjonere. Etter hvert samler det seg «heliumslagg» i dette området, og reaksjonsraten faller og de ytre områdene kjølner og trekker seg sammen. Nå vil kjernen trykkes videre sammen og temperaturen øke ytterligere. Heliumet er sterkt komprimert, og forsinker heliumfusjon i å starte. Når denne først kommer i gang vil reaksjonstrykket redusere komprimeringen og raskt øke reaksjonsraten. Man får da et såkalt *heliumblink* som produserer tyngre atomer som karbon. Samtidig kastes en del av materialet utenfor dette skallet utover og danner et plasmaskall som beveger seg utover med en hastighet på noen tusen kilometer i timen.

Dersom det er tilstrekkelig materiale igjen utenfor kjernen kan en ny hydrogenforbrenning starte, etterfulgt av et nytt heliumblink som kaster av et nytt skall. Dette kan foregå flere ganger avhengig av stjernens opprinnelige masse, over en periode på noen få år. Til slutt er bare kjernen igjen, i form av en hvit dverg som sakte avkjøles uten nye fusjonsreaksjoner. De indre lagene av stjernen som nå avdekkes har høy temperatur og avgir ultrafiolett lys. Plasmaet som slynges ut belyses av denne strålingen og vil derfor ioniseres og lyse opp. På grunn av eksplosjonen, rotasjon, solvind og magnetiske felter dannes kompliserte strukturer. Noen år senere observeres tåken som bølgefronter eller ovaler rundt en hvit dvergstjerne.

Prosessen er viktig for metallisitet i universet ved at tyngre grunnstoffer enn hydrogen og helium sendes ut. Disse kan inngå i nye generasjoner stjerner og planeter. I tillegg til karbon kan nukleosyntesen også produsere oksygen, nitrogen og kalsium. Tyngre grunnstoffer dannes ikke i denne prosessen og krever en supernovaeksplosjon.

## Referanser


## Se også
*Stjerne
*Supernova
*Nebula
*Hvit dvergstjerne

## Eksterne lenker
* 
*
Blommenholm

**Blommenholm** er et tettbygd villastrøk som ligger mellom Sandvika og Høvik i Bærum kommune, 11&nbsp;km sørvest for Oslo.

Blommenholm består i dag av flere områder; Bjerkåsen, Preståsen, Engerjordet, Sjøholmen, samt deler av Sandviksåsen og Løkkeåsen i tillegg til de opprinnelige jordene rundt gamle Blommenholm hovedgård. Strøket bærer preg av villaer med store hager, selv om det de siste årene har blitt en vesentlig fortetting. Det er flere grøntarealer i området, spesielt kan nevnes Birkelunden og våtmarken rundt Engervannet. Per 2015 bor det drøyt 3200 personer i området dekket av postadressen 1365 Blommenholm.

Blommenholm skole er fra 1963 og ble utvidet i 1972 og 2002.. Skolen ligger der hovedgården med hager lå inntil våningshuset brant i 1956. Det er per 2015 ca. 315 elever ved skolen, og elevene går over til Ramstad skole etter 7. klasse.

Høvik Blommenholm Løkeberg skolekorps er det lokale skolekorpset med rundt 90 medlemmer rekruttert fra de tre barneskolene. Korpset ble stiftet i 1924.

Lokaltoget på Drammenbanen stanser på Blommenholm stasjon, bygget i 1909. Det er i dag ingen butikker på Blommenholm, men tidligere var det en kolonialbutikk ovenfor Engerjordet. Blommenholm skole ligger i Halvorsens vei 2. 

Blommenholm og Sandvika Tennisklubb, stiftet 1933, eier en av Norges største tennisanlegg ved Engervannet, med Nordens største hall vinterstid. 

Ved Solvikbukten ligger Blommenholm Båtforening som ble stiftet 1949. Foreningen har per i dag (2015) brygge- og opplagsplass til rundt 500 båter.

## Historie
Blommenholm har sin opprinnelse i arealene underlagt Blommenholm hovedgård. Gården het tidligere Uxah*ǫ*fu*ð* og ble ryddet i eldre jernalder. Uxah*ǫ*fu*ð* blir første gang nevnt i et vitnebrev fra 1365, der Jon Thoraldsson byttet til seg en part i Uxah*ǫ*f*ð*i*.* Gårdsbruket blir så skilt ut fra Nesøygodset*.* Navnet Uxah*ǫ*f*ð*i kommer muligens av Sandviksåsens profil, som kan minne om et oksehode.  Første gangen navnet Blommenholm (eg. Blommersholm) er nedtegnet er i 1819-20 i forarbeidet til matrikkelen av 1838. Navnet er ikke sikkert forklart, men det er muligens påvirket av det svenske gårdsnavnet Blomsholm i Bohuslen.

I 1903 kjøpte Christian Homan Blommenholm hovedgård, og la tomter ut for salg. Mange tomter ble ikke solgt før Blommenholm stasjon ble bygget og Drammenbanen fullført i 1911. Samme år ble Blommenholm vel stiftet, og vellet strekker seg i dag fra sjøen og Sjøholmen i sørvest, via Stasjonsveien i øst og til Engervannet og Engerjordet i nordøst. Mange tomter ble solgt på slutten av 1930-tallet, mens husene ofte ikke ble oppført før flere år etter 2. verdenskrig pga. byggerestriksjoner og mangel på materialer i landet. Per i dag (2015) er det 486 husstander i vellet, mens det på hele Blommenholm, som også inkluderer Engerjordet og deler av Løkkeåsen er rundt det dobbelte.

Kong Sverre skal ifølge Sverres saga ha ridd med sine menn gjennom området vinteren 1200. Mennene gjemte seg oppunder Sandviksåsen bak Engervannet, derav navnet Sverrestien på veien langsmed åsen fra Sandvika mot Blommenholm skole.

## Referanser
Condor Airlines

**Condor Airlines**, eller **Condor Flugdienst**, er et tysk charter- og flyselskap som tilbyr destinasjoner i Middelhavet, Asia, Afrika, Europa, Nord-Amerika og Karibia. Selskapet ble etablert i 1955.
## Eksterne lenker
*
Lacrosse under Sommer-OL 1904

**Lacrosse under Sommer-OL 1904** ble arrangert fra 2. til 7. juli 1904 på Francis Olympic Field i St. Louis. 

Lacrosse var med for første gang på det olympiske programmet 1904 i St. Louis. Det var kun tre lag som deltok, to canadiske og et fra USA. Winnipeg Shamrocks fra Canada beseiret det amerikanske laget St. Louis Amateur Athletic Association med 8 – 2 i finalen.

## Medaljefordeling

## Resultater

## Medaljevinnere

## Eksterne lenker
* Lacrosse at the 1904 Summer Olympics hos olympedia.org
* OL-resultater på Sports-reference.com
Håvard Lilleheie Show

***Håvard Lilleheie Show*** er et norsk talkshow med Håvard Lilleheie som gikk på Metropol TV i 2001. To norske kjendiser kom som gjester i hver episode. Programmet hadde visse likhetstrekke med *[[The Late Show with David Letterman]].* 

Programmet var blant de mest sette på kanalen.

## Gjester
(Ufullstendig)

## Referanser
Kudos

**Kudos** (fra gresk κύδος kydos, bokstavelig «det som er hørt om») betyr berømmelse eller anerkjennelse på grunn av en handling eller noe man har oppnådd.

Ordet gikk inn i engelsk språk som britisk studentslang mellom 1825 og 1835. Fra akademiske sirkler fikk ordet større utbredelse i løpet av 1920-tallet i journalistikken. Eksempel: «He received kudos from everyone on his performance» (= «Alle ga ham *kudos* for framføringen»). Til tross for at ordet opprinnelig er entall på gresk, ser det ut til å være flertallsform på engelsk, noe som har gitt grunnlag for nybegrepet *kudo* (entall) på engelsk, tilsvarende *kudos* (flertall).

Selv om begrepet ikke er like godt kjent i alle miljøer, er det introdusert på norsk. Det brukes da som «klapp på skulderen» og stilpoeng. Det brukes også internasjonalt som synonym for «poeng» mange steder på Internett hvor brukerne skal evaluere hverandres bidrag på en rekke områder.

## Referanser


## Eksterne lenker
*
Neil Whitworth

**Neil Anthony Whitworth** (født 12. april 1972 i Ince nær Wigan, England) er en tidligere fotballspiller for bl.a. Manchester United. Hans rolle på banen var som midtstopper.

Ligadebuten kom 10. februar 1990 for Wigan Athletic mot Leyton Orient (3. divisjon, 0-2 hjemme, 2,396 tilskuere, spilte hele kampen, som 17-åring). Ligadebuten for Manchester United kom 13. mars 1991 mot Southampton (1. divisjon, 1-1 borte, 15,701 tilskuere, byttet ut mot Darren Ferguson).

Han spilte for følgende klubber: Wigan Schoolboys, Greater Manchester Schoolboys, Wigan Athletic (fra juli 1988 var han lærling. 2 kamper, 0 mål), Manchester United (fra juni 1990: 1 kamp, 0 mål), Preston North End (på lån fra januar 1992: 6 kamper, 0 mål), Barnsley (på lån fra februar 1992: 11 kamper, 0 mål), Rotherham United (på lån fra august 1993), Blackpool (fra desember 1993).

Spilte ingen cup-kamper for Manchester United, og vant derfor verken cupvinnercupen eller FA-cupen. Sønn av en tidligere rugbyspiller (som spilte i Leight R.L.F.C.). Fra Wigan Athletic til Manchester United i juni 1990 for £45 000. Fra Manchester United til Blackpool i desember 1993 for £100 000 (etter å ha blitt satt på transfer-listen i oktober 1993).

## Karriere

## Referanser


## Eksterne lenker
*
Elvenes

**Elvenes** (skoltesamisk: *Jokknjargg*, nordsamisk: *Johkanjárga*, kvensk: *Jokiniemi*) er ei bygd i Sør-Varanger kommune i Finnmark. Stedet ligger 9 km fra Kirkenes og har omkring 300 innbyggere. Bygda utgjør en grunnkrets i Østre Sør-Varanger.

Stedet har flere næringsforetak, en velforening og flere barnehager (Lisadellhaugen barnehage og Bjørnehiet familiebarnehage). Elvenes grensestasjon ved Garnisonen i Sør-Varanger ligger like ved Elvenes. Fra 1912 lå bedriften Elvenes Sagbruk og Høvleri her, men bygningene ble brent av tyskerne høsten 1944.

Like ved Elvenes ligger Skafferhullet, egentlig et sand- og grustak, der det tidligere var en grenseovergang til Sovjetunionen ved grensemerke nr. 216 like ved Boris Gleb på russisk side.

Under andre verdenskrig ble fangeleiren Stalag 322 etablert på Elvenes i juni 1941. I forbindelse med evakueringen høsten 1944 ble leiren flyttet og lagt inn under Stalag 330 i Alta.

Ved Elvenes bro der Bøkfjorden møter Pasvikelvas munning er Norge på det smaleste. Avstanden herfra til den russiske grensen er kun 1580 meter i luftlinje. Ikke langt unna Elvenes ligger den russiske enklaven Boris Gleb.

## Se også
*Okkupasjonsmaktens fangeleirer i Norge

## Eksterne lenker
* Krigsfangene i Sør-Varanger
* Boris Gleb like ved Elvenes
St. Louis Blues (ishockeylag)

**St. Louis Blues** er et ishockeylag som spiller i den nordamerikanske ligaen NHL. Klubben kommer fra St. Louis, Missouri i USA og spiller sine hjemmekamper i Scottrade Center. Klubben ble stiftet i 1967 da NHL ble utvidet for første gang, fra seks til tolv lag. Klubben har tatt sitt navn etter en melodi av samme navn skrevet av bluesmusikeren W. C. Handy.

Lagets farger er blått, gult og hvitt.

Da klubben kom med i NHL i 1967 var sluttspillet om Stanley Cup satt opp på en slik måte at ett av de nye lagene var garantert en plass i Stanley Cup-finalen. Dette gjorde at St. Louis Blues kom til finalen i de tre første årene klubben eksisterte. Hver gang måtte laget dog se seg slått av en av de mer etablerte klubbene. I 1968 og 1969 tapte «Blues» til Montreal Canadiens og i 1970 tapte de til Boston Bruins. Først 49 år senere, i 2019, lyktes klubben å komme til Stanley Cup-finalen, og da ble det seier over Boston Bruins. Klubben deltok i sluttspillet hvert år mellom 1980 og 2004, i 2009 og årlig siden 2011. I Stanley Cup-sluttspillet 2016 kvalifiserte laget seg til conferencefinalen, noe som til da var den beste prestasjon siden 1970.
Russell Beardsmore

**Russell Peter Beardsmore** (født 28. september 1968 i Wigan, England) er en tidligere fotballspiller for bl.a. Bournemouth og Manchester United. Hans rolle på banen var som midtbanespiller. 

Ligadebuten kom for Manchester United mot West Ham United 24. september 1988 (2-0, hjemme). Fikk 5 landskamper for Englands U21-lag i 1989. Han spilte for følgende klubber: Wigan Schoolboys (junior), Manchester United (56 kamper, 4 mål), Blackburn Rovers (på lån 2 kamper, 0 mål) og Bournemouth. Ble lærling 25. mai 1985, og skrev proffkontrakt 30. september 1986. På utlån til Blackburn Rovers i desember 1991. Fra Manchester United til Bournemouth i juni 1993 på fri-transfer (ble innvilget fri-transfer i mai 1993). Spilte ikke FA-cup-finalen 1989/90, men var på banen i de innledende rundene. Spilte heller ikke Liga-cupfinalene i 1990/91 og 1991/92. Ble oppdaget av ex-United ving Harry McShane. Vinner av «Barclay Young Eagle of the Month» i januar 1989, valgt av ex-Liverpool manager Bob Paisley.

## Karriere

## Referanser


## Eksterne lenker
*
Transitivitet

**Transitivitet** er en grammatisk kategori innenfor verbmorfologien. 

## Eksempler på transitivitet
**Magnus slår Siv.*  («Siv» er det direkte objektet til «slår»)
**Han gir henne en tjatring .*  («tjatring» er det direkte objektet til «gi», og «henne» er det indirekte objektet.)

I første eksempel finner vi et monotransitivt verb &ndash; «slår» &ndash; som tar kun ett objekt, mens «gir» i eksempel nummer to er et ditransitivt verb, det tar to objekter. Tritransitive verb, som tar tre objekter, forekommer nokså sjelden.

## Intransitive verb

Verb som ikke tar objekt i det hele tatt kalles intransitive, et eksempel er «å løpe».

## Ambitransitive verb
Nok en kategori er såkalt ambitransitive verb (parverb), noe som volder språkbrukerne problemer. Disse kan være enten transitive eller intransitive, og skiller seg i preteritumsbøyningen:

**Huset brant til grunnen.*
**Jeg brente hekser.*
La Coruña

**La Coruña** (galisisk: **A Coruña**) er den nest største byen i den autonome regionen Galicia i den nordvestre delen av Spania. Byen er også senter i provinsen med samme navn. La Coruña er en viktig havneby ved Atlanterhavet og er distribusjonssentral for jordbruksvarer fra distriktene innenfor byen. 

Fotballklubben Deportivo de La Coruña hører hjemme i byen.

María Pita var en heltinne som forsvarte byen da engelskmennene angrep gamlebyen i 1589.

## Referanser


## Eksterne lenker
*
Lacrosse under sommer-OL

**Lacrosse under sommer-OL**. Lacrosse har vært med som olympisk øvelse ved to olympiske leker, 1904 i St. Louis og 1908 i London. I 1904 var det tre lag, to canadiske og et fra USA. I 1908 var det kun to lag som deltok, et britisk og et fra Canada. Ved begge lekene var det kun lag for menn som deltok. Canada er den eneste nasjon som har blitt olympisk mester i Lacrosse, de har vunnet begge gangene og samtlige lag som har deltatt har vunnet medalje. Lacrosse har vært med som demonstrasjonsøvelse ved tre anledninger; 1928, 1932 og 1948.

Lacrosse skal i følge planen arrangeres med turneringer for både menn og kvinner i Sommer-OL 2028 i Los Angeles. 

## Medaljestatistikk

## Medaljevinnere

## Referanser


## Eksterne lenker
* Resultater og profilside  på sports-reference.com
Pontus Segerström

**Pontus Hans Segerström** (1981–2014) var en fotballspiller fra Sverige som spilte på IF Brommapojkarna. Han spilte tidligere på Stabæk Fotball, Älvsjö AIK, Odense BK og Landskrona BoIS. Senest i Landskrona opplevde han et par trøblete sesonger etter å ha spilt i Danmark. Han håpt å vende tilbake til da han var en meget talentfull og god spiller i Sverige. Han mistet slutten av 2008-sesongen og starten av 2009-sesongen på grunn av en kneskade.

Segerström ble bare 33 år gammel og døde som følge av hjernekreft den 13. oktober 2014, bare to måneder etter at kreften ble oppdaget. Han etterlater seg kone og to barn.

## Spillerfakta

"Per 28. september 2008"

## Referanser


## Eksterne lenker
* 
* Pontus Segerström  på AltOmFotball.no
Modellglidefly

**Modellglidefly**  er glidefly, det vil si motorløse fly, i lite format. De kommer i varianter fra papirfly til store radiofjernstyrte svevere med vingespenn opp mot 3 meter. De enkleste blir sluppet fra hånden på egnede steder som bakketopper og lignende. Dette kan også gjøres med de større, som så forsøkes styrt inn i termisk oppgående luftstrømmer for at turen skal vare lenge. Mange av de større er skalamodeller av ekte svevefly.

Taustart med snøre og løping er en annen metode for å få flyene opp. Før radiostyringen ble vanlig, pleide man å bøye sideroret, slik at flyet sirklet, ettersom et fly som bare gikk rett fram lett kunne forsvinne helt. Flyene ble gjerne malt i gilde farger nettopp av den grunn.

Krasj er ikke sjeldne, så den den har modellfly som hobby, må påregne mye tid til småreparasjoner.
Stipe Erceg

**Stipe Erceg** (født 30. oktober 1974 i Split, Kroatia) er en tysk skuespiller av kroatisk opprinnelse. Han opptrer på teater, i film og fjernsyn.

Han studerte ved Europäisches Theaterinstitut Berlin, og fikk sitt gjennombrudd med filmen *[[Die fetten Jahre sind vorbei]]* høsten 2004.

## Referanser


## Eksterne lenker
*
Hakuna matata

**Hakuna matata** er swahili og betyr «Det er ingen bekymringer» eller «Det er intet problem». Frasen er kjent fra flere moderne kulturelle sammenhenger.

I 1980 gjorde det kenyanske bandet Them Mushrooms seg bemerket med sangen «Jambo Bwana», hvor *Hakuna Matata* sies flere ganger.

Frasen er særlig kjent fra filmen *[[Løvenes konge]]* (1994), der uttrykket danner grunnlaget for et eget sangnummer. 

## Referanser
Høyt skattet

***Høyt skattet*** er en norsk underholdningsserie med Alf Tande-Petersen som gikk på NRK1 i 1999. Med seg på laget hadde han Øivind Blunck som gjennom skikkelsen "Fridtjof" skapte mye underholdning i studio.  I dette programmet tok Tande-P for seg en kjent norsk person som ble invitert til studio med publikum til stede. Programmet gikk på lørdagskvelder.

Høyt skattet ble det mest sette programmet som gikk på norsk TV høsten 1999. Enkelte av episodene hadde over en million seere, mens premieren ble sett av 856 000.

## Gjester i serien
(ufullstendig)
*Jens Stoltenberg
*Hege Schøyen
*Arve Opsahl
*Egil Olsen
*Wenche Myhre
*Harald Heide-Steen jr.
*Ivo Caprino
*Wenche Foss

## Referanser
Aloha

***Aloha*** har flere betydninger.

## Språklig
*Aloha* er et hawaiisk ord som kan oversettes til «kjærlighet» eller «omtanke». Siden midten av 1800-tallet har det også kommet i bruk på amerikansk engelsk som et ord for «hei»  eller «ha det».

Ordet er meget kjent utenfor Hawaii, og delstaten har valgt «The Aloha State» som offisielt motto, og som tekst på sine bilnummerskilt.

## Seilskip

De kombinerte seilskip og dampskip brigantinen «Aloha I»  fra 1899 til 1909 og den etterfølgende barken «Aloha II»  fra 1910 til 1938 var begge eiet av Arthur Curtiss James (1867–1941). Sistnevnte seilskip ble ombygget og brukt under første verdenskrig under navnet USS «Aloha» (SP-317). «Aloha» hadde også norsk mannskap ombord og det er også oppgitt at det var norsk kaptein på et tidspunkt. Commodore Arthur Curtiss James eide også «Aloha III» fra 1939 til han gikk bort i 1941. Dette var en dampyacht.

## Referanser


## Eksterne lenker
* «aloha», *Wiktionary*
Arthur Dion Hanna

**Arthur Dion Hanna** (født 7. mars 1928, død 3. august 2021) var generalguvernør på Bahamas fra 1. februar 2006 til 14. april 2010.

Hanna har vært aktiv i bahamansk politikk siden 1950-tallet. Han var medlem av Progressive Liberal Party og var parlamentsmedlem i Bahamas' House of Assembly fra 1960–1992. I denne perioden hadde Hanna mange ministerproster, som for eksempel visestatsminister i perioden 1967–1984.

## Referanser
Europäisches Theaterinstitut Berlin

**Europäisches Theaterinstitut Berlin** (eti) er en almennyttig stiftelse i Berlin som omfatter Schauspielschule Berlin, eti-werkstatt, eti-produktionen og Theater des Lachens.

Stiftelsens formål er å utdannet teaterkunstnere fra Tyskland og Europa og fremme europeisk kulturutveksling.

## Eksterne lenker

* Europäisches Theaterinstitut Berlin
Easy Riders (album)

***Easy Riders*** er det første albumet til den norske rockegruppen Easy Riders. Albumet kom ut i 2004.

## Sporliste

# «I din makt» (Michael Krohn)
# «Lykkejeger» (Michael Krohn)
# «Du stopper meg» (Michael Krohn)
# «Fritt vilt» (Michael Krohn)
# «En gang til» (Michael Krohn)
# «Brist» (Michael Krohn)
# «Blå» (Michael Krohn)
# «Vampyr» (Michael Krohn)
# «Feil» (Michael Krohn)
# «Hakka møkk» (Michael Krohn)
# «Sjakk matt» (Michael Krohn)

## Medvirkende
### Easy Riders
* Michael Krohn - sang, kor, låtskriver, miksing, produsent
* Eivind Staxrud - gitar, kor, produsent
* Johnny Skalleberg - gitar, tekniker, miksing, produsent
* Henning Sandsdalen - bass, kor, produsent 
* Ole Tom Torjussen - trommer, produsent
### Øvrige medvirkende
* Hugo Alvarstein - tekniker 
* Mike Hartung - mastering 
* L-P Lorentz - fotograf 
* Magnus Rakeng - coverdesign

## Eksterne lenker
* «Krohn rir igjen», anmeldelse i *[[Aftenposten]]* (4/6)